**Javni natečaj**

**za izbiro izvajalca dopolnilnega usposabljanja za dimnikarje**

 **za obdobje petih let**

**NATEČAJNA DOKUMENTACIJA**

**VSEBINA:**

1. **BESEDILO JAVNEGA NATEČAJA**
2. **NAVODILO PRIJAVITELJEM ZA IZDELAVO PRIJAVE**
3. **OBRAZCI IN PRILOGE**
	1. **PRIJAVNI OBRAZEC (OBRAZEC ŠT. 1)**
	2. **IZJAVA O STRINJANJU Z NATEČAJNIMI POGOJI (OBRAZEC ŠT. 2)**
	3. **VZOREC POGODBE O IZVAJANJU DOPOLNILNIH USPOSABLJANJ (OBRAZEC ŠT. 3)**

**1. BESEDILO JAVNEGA NATEČAJA**

**a.) Osnovni podatki o natečaju:**

**Pravna podlaga:**

Javni natečaj je objavljen na podlagi 20. člena Zakona o dimnikarskih storitvah (Uradni list RS, št. 68/16, v nadaljnjem besedilu: zakon) in 3. člena Pravilnika o dopolnilnem usposabljanju in dimnikarski izkaznici (Uradni list RS, št. 11/17, 45/17 in 21/21, v nadaljnjem besedilu: pravilnik).

**Organ, ki izvaja javni natečaj:**

Ministrstvo za okolje, podnebje in energijo

Langusova ulica 4

1000 Ljubljana

**Predmet javnega natečaja:**

Predmet javnega natečaja je izbor do dveh izvajalcev dopolnilnega usposabljanja za dimnikarje (v nadaljnjem besedilu: usposabljanje) za obdobje petih let v skladu s Programom dopolnilnega usposabljanja iz priloge 1 k pravilniku.

Izbranega izvajalca bo minister, pristojen za varstvo okolja (v nadaljnjem besedilu: minister), s sklepom pooblastil za izvajanje usposabljanj za obdobje petih let od dneva sklenitve pogodbe o izvajanju dopolnilnih usposabljanj za dimnikarje. Zoper sklep ni pritožbe, možen pa je upravni spor.

Izbrani izvajalec bo izvajal usposabljanja v obdobju petih let, v skladu s programom, kot ga podrobneje predpisuje pravilnik, in obsega naslednja področja:

1. pregled predpisov v zvezi z dimnikarskimi storitvami,
2. male kurilne naprave,
3. potek izvedbe dimnikarskih storitev,
4. ukrepi za povečanje energetske učinkovitosti in zmanjševanje emisij in
5. izbrane vsebine usposabljanja za preglede ogrevalnih sistemov.

**Splošno o prijavi na javni natečaj:**

Prijava na javni natečaj mora biti v celoti pripravljena v skladu z natečajno dokumentacijo. Vsi stroški priprave in predložitve prijave ter dokumentacije bremenijo prijavitelja.

Ministrstvo za okolje, podnebje in energijo si pridružuje pravico, da ne izbere nobenega izvajalca ali da izbere samo enega izvajalca.

Izpolnjevanje pogojev mora izhajati iz vsebine celotne prijave.

**Pogoji za prijavo:**

Na javni natečaj se lahko prijavijo pravne osebe ali samostojni podjetniki posamezniki s sedežem ali podružnico v Republiki Sloveniji (v nadaljnjem besedilu: prijavitelj).

Prijavitelj, ki se prijavlja na javni natečaj:

* ne sme biti v stečajnem postopku, postopku prisilne poravnave ali likvidacije,
* mora imeti poravnane vse obveznosti do Republike Slovenije,
* mora biti kapitalsko ustrezen skladno z Zakonom o finančnem poslovanju, postopkih zaradi insolventnosti in prisilnem prenehanju (Uradni list RS, št. [176/21](https://www.uradni-list.si/glasilo-uradni-list-rs/vsebina/2021-01-3463) – uradno prečiščeno besedilo, [178/21](https://www.uradni-list.si/glasilo-uradni-list-rs/vsebina/2021-21-3524) – popr., [196/21](https://www.uradni-list.si/glasilo-uradni-list-rs/vsebina/2021-01-3903) – odl. US, [157/22](https://www.uradni-list.si/glasilo-uradni-list-rs/vsebina/2022-01-3944) – odl. US, [35/23](https://www.uradni-list.si/glasilo-uradni-list-rs/vsebina/2023-01-1018) – odl. US, [57/23](https://www.uradni-list.si/glasilo-uradni-list-rs/vsebina/2023-01-1703) – odl. US in [102/23](https://www.uradni-list.si/glasilo-uradni-list-rs/vsebina/2023-01-2872)) in
* mora izpolnjevati naslednje pogoje:
* ima v sodni register oziroma v Poslovni register Slovenije vpisano dejavnost tehničnega svetovanja in izobraževanja (ta pogoj je izpolnjen tudi, če ima prijavitelj to dejavnost vpisano v akt o ustanovitvi),
* zagotavlja usposobljene predavatelje s področja predpisov v zvezi z dimnikarskimi storitvami, delovanja malih kurilnih naprav, izvajanja dimnikarskih storitev, ukrepov za povečanje energetske učinkovitosti in zmanjševanje emisij ter pregledov ogrevalnih sistemov, ki:
* imajo najmanj VII. stopnjo izobrazbe in najmanj tri leta delovnih izkušenj na področju poznavanja predpisov v zvezi z dimnikarskimi storitvami ali delovanjem malih kurilnih naprav ali izvajanjem dimnikarskih storitev ali ukrepi za povečanje energetske učinkovitosti in zmanjševanje emisij ali pregledi ogrevalnih sistemov in
* imajo strokovne reference na področju projektiranja, vgradnje, vzdrževanja in servisiranja malih kurilnih in dimovodnih naprav ter meritev emisij,
* ima administrativno-tehnično osebje z najmanj V. stopnjo izobrazbe, ter
* razpolaga z opremo, ki je potrebna za izvajanje teoretičnega dela usposabljanja, in razpolaga s prostori za vsaj 20 udeležencev usposabljanja z ustrezno avdio-vizualno opremo (najmanj računalnik in projektor).

Če prijavitelj ne izpolnjuje katerega izmed zgoraj navedenih pogojev, se ga s sklepom izloči iz nadaljnjega vrednotenja in ne more biti izbran za izvajanje usposabljanja.

**Natečajna dokumentacija:**

Navedeni pogoji so podrobneje določeni v celotni natečajni dokumentaciji in jih mora izbrani izvajalec izpolnjevati ves čas podelitve pooblastila.

Vsi potrebni podatki in navodila za izdelavo popolne in pravilne prijave so navedeni v natečajni dokumentaciji, ki je v celoti (vsi obrazci) objavljena na spletni strani Ministrstva za okolje, podnebje in energijo <https://www.gov.si/drzavni-organi/ministrstva/ministrstvo-za-okolje-podnebje-in-energijo/javne-objave/>.

Interesenti lahko prevzamejo natečajno dokumentacijo brezplačno.

Obrazci, na katerih prijavitelji podajo prijavo:

* Obrazec št. 1: Prijavni obrazec,
* Obrazec št. 2: Izjava o strinjanju z natečajnimi pogoji,
* Obrazec št. 3: Vzorec pogodbe o izvajanju dopolnilnih usposabljanj.

Priloge, ki morajo biti priložene v prijavi skupaj z obrazci, so navedene v točki b.) tega poglavja »**Dokumenti, ki jih mora prijavitelj predložiti«.**

**Posebne določbe:**

V zvezi z javnim natečajem mora prijavitelj upoštevati naslednje:

* vse stroške usposabljanja poravna udeleženec usposabljanja,
* usposabljanje mora obsegati vsa področja in mora biti izvedeno najmanj v trajanju, kot je to predpisano s pravilnikom,
* cena usposabljanja po udeležencu znaša 16,50 evrov brez DDV na udeleženca na uro usposabljanja,
* izvajanje usposabljanj se zagotavlja v slovenskem jeziku.

**Zahteve glede hranjenja dokumentacije in vodenja računovodstva:**

Izbrani izvajalci morajo zagotoviti hrambo in vpogled v dokumentacijo za preverjanje izvajanja pooblastila, v skladu s tem javnim natečajem in predpisi, ki urejajo hrambo poslovne dokumentacije, tako, da je omogočena revizijska sled in izvedba nadzora v skladu s tem javnim natečajem.

Izbrani izvajalec mora voditi in spremljati finančna sredstva v zvezi z izvajanjem usposabljanj računovodsko ločeno na posebnem stroškovnem mestu ali po ustrezni računovodski kodi za vse transakcije v zvezi s tem, tako da je v vsakem trenutku zagotovljen pregled.

**Zahteve glede nadzora in dokumentacije:**

Izbrani izvajalec mora Ministrstvu za okolje, podnebje in energijo omogočiti nadzor nad izvajanjem usposabljanja v skladu z javnim natečajem ter pogodbo o izvajanju dopolnilnega usposabljanja za dimnikarje.

Vsa predložena dokumentacija mora izkazovati resničnost, pravilnost in skladnost izvajanja usposabljanj s tem javnim natečajem, zakonom in pravilnikom.

**Varovanje osebnih podatkov in poslovnih skrivnosti:**

Oddaja prijave pomeni, da se je prijavitelj seznanil z vsebino javnega natečaja in da se z njo strinja. Varovanje osebnih podatkov, ki jih Ministrstvu za okolje, podnebje in energijo posredujejo prijavitelji, bo zagotovljeno v skladu s predpisi, ki urejajo varovanje osebnih podatkov.

Vsi podatki iz prijav so informacije javnega značaja, razen tistih, ki jih prijavitelji izrecno označijo (in označitev, da ne gre za informacije javnega značaja, ustrezno pojasnijo) oziroma drugače določajo predpisi, ki urejajo poslovno skrivnost, varstvo osebnih podatkov in druge izjeme. Poslovna skrivnost se lahko nanaša na posamezen podatek ali na del prijave, ne more pa se nanašati na celotno prijavo. Če prijavitelj poslovnih skrivnosti oziroma drugih izjem ne označi in ustrezno ne pojasni, bo Ministrstvo za okolje, podnebje in energijo štelo, da prijava po stališču prijavitelja ne vsebuje takšnih podatkov, ki ne smejo biti razkriti oziroma dostopni javnosti.

Namen obdelave osebnih podatkov, ki jih Ministrstvu za okolje, podnebje in energijo posredujejo prijavitelji, je izvedba javnega natečaja, vodenje podatkov, evidenc, analiz in drugih zbirk za Ministrstvo za okolje, podnebje in energijo in druge nadzorne organe, in sicer o izidu javnega natečaja in o izvajanju pogodbe o izvajanju dopolnilnih usposabljanj za dimnikarje.

Seznam izbranih izvajalcev bo objavljen na spletni strani Ministrstva za okolje, podnebje in energijo in vpisan v evidenco izvedenih dimnikarskih storitev EviDim.

**b.) Dokumenti, ki jih mora prijavitelj predložiti:**

Prijava mora vsebovati:

* prijavni obrazec (obrazec št. 1),
* izpolnjeno in podpisano izjavo o strinjanju z razpisnimi pogoji (obrazec št. 2),
* parafiran vzorec pogodbe o izvajanju dopolnilnih usposabljanj za dimnikarje (obrazec št. 3),
* dokazila iz katerih mora biti razvidno, da prijavitelj razpolaga s prostori in opremo za čas trajanja pogodbe o izvajanju dopolnilnih usposabljanja za dimnikarje z Ministrstvom za okolje, podnebje in energijo za vsaj 20 udeležencev usposabljanja,
* dokazila, iz katerih mora biti razvidno, da prijavitelj razpolaga z ustrezno avdio – vizualno opremo, ki obsega najmanj računalnik in projektor (fotografije prostora, pogodbe o nakupu opreme ipd.),
* dokazila o doseženi izobrazbi predavateljev – najmanj VII. stopnja (diploma oziroma drugo ustrezno verodostojno potrdilo o zaključeni zahtevani stopnji izobrazbe),
* dokazila o najmanj treh letih delovnih izkušenj predavateljev na področju poznavanja predpisov v zvezi z dimnikarskimi storitvami ali delovanjem malih kurilnih naprav ali izvajanjem dimnikarskih storitev ali ukrepi za povečanje energetske učinkovitosti in zmanjševanje emisij ali pregledi ogrevalnih sistemov (delovne izkušnje se dokazujejo z verodostojnimi listinami, npr. pogodbami, izpisi iz javnih evidenc, najavami sodelovanja na dogodkih kot predavatelja, sodelujočega na okrogli mizi ipd.),
* dokazila o strokovnih referencah predavateljev na področjih iz prejšnje alineje, in sicer dokazila o najmanj treh dosedanjih predavanjih v zadnjih petih letih z vsaj 20 udeleženci (pogodba ali drug dokument, iz katerega so reference dokazljive),
* dokazila o doseženi izobrazbi administrativno – tehničnega osebja – najmanj V. stopnja (ustrezno verodostojno potrdilo o zaključeni zahtevani stopnji izobrazbe),
* dokazila o izvedbi organizacije in izvedbe usposabljanja in vodenja potrebnih evidenc v zadnjih petih letih s strani administrativno-tehničnega osebja, navedenega v prijavi. Reference morajo izkazovati, da je oseba že organizacijsko izvedla v tem obdobju dogodke (konference, strokovni seminarji,..) z najmanj 20 udeleženci (kot dokazilo je potrebno priložiti program, pogodbo ali dokument, iz katerega so reference dokazljive). Iz dokazil mora biti razvidno, da je predstavljena oseba v vlogi bila odgovorna za organizacijsko izvedbo (zbiranje prijav, naročanje in usklajevanje z izvajalci,…),
* dokazilo o izpolnjevanju pogoja vpisane dejavnosti tehničnega svetovanja in izobraževanja, če ta dejavnost ni razvidna iz elektronskega poslovnega registra Agencije Republike Slovenije za javnopravne evidence in storitve (kopija pogodbe oziroma akta o ustanovitvi, statuta,…).

Dokazilo iz desete alineje prejšnjega odstavka ni pogoj za popolnost prijave. Če dokazila iz desete alineje prejšnjega odstavka niso priložena ali prijava ni z njimi dopolnjena, taka prijava ne šteje za formalno nepopolno. Taka prijava se uvrsti v nadaljnji postopek, se pa odsotnost tega dokazila upošteva pri ocenjevanju po merilih iz točke c) »Merila« - taka prijava je v tem delu ocenjena z 0 (nič) točkami.

Popolnost prijave ter izpolnjevanje natečajnih pogojev bo preverila strokovna komisija, ki jo za ta namen imenuje minister. Prijave, ki bodo popolne in bodo izpolnjevale vse natečajne pogoje, se bodo uvrstile v nadaljnji izbirni postopek in jih bo strokovna komisija ocenila še z merili.

**c.) Merila:**

Prijave, ki bodo izpolnjevale zahtevane pogoje, bodo ocenjene po spodaj navedenih merilih. Izbrana bosta dva prijavitelja, katerih prijavi bosta dosegli najvišje število skupnih točk. V primeru, da bi dve prijavi dosegli enako število točk, bo izbrana tista, ki bo dosegla največ točk iz posameznih meril po vrstnem redu: najprej po merilu »Vrsta in število referenc izvajalca strokovnega usposabljanja (predavatelja)« in nato po merilu »Vrsta in število referenc administrativno – tehničnega osebja«. V primeru še vedno enakega števila točk v vseh posameznih merilih za vsaj dve prijavi se upoštevajo prijave po vrsti prispetja na Ministrstvo za okolje, podnebje in energijo. Ne glede na navedeno si Ministrstvo za okolje, podnebje in energijo pridržuje pravico, da ne izbere nobenega izvajalca ali da izbere samo enega izvajalca usposabljanja. Razpis je veljaven tudi v primeru, če prispe samo ena prijava.

|  |  |
| --- | --- |
| MERILO | Največje število točk |
| a.) Vrsta in število referenc izvajalca strokovnega usposabljanja (predavatelja) | 60 |
| b.) Vrsta in število referenc administrativno – tehničnega osebja | 30 |
|   |  |
| SKUPAJ  | 90 |

Obrazložitev uporabe meril:

a.) Vrsta in število referenc izvajalca strokovnega usposabljanja (predavatelja) – vsota dokazljivih strokovnih referenc na področju predavanja, izobraževanja ali usposabljanja na področju projektiranja, vgradnje, vzdrževanja in servisiranja malih kurilnih in dimovodnih naprav ter meritev emisij v zadnjih petih letih za vse predstavljene predavatelje.

Vsaka izkazana referenca za vsakega od področij v skladu s pravilnikom se točkuje z eno točko.

Vsota referenc predavateljev se izračuna z upoštevanjem vseh sklopov predavanj, predpisanih s pravilnikom.

b.) Vrsta in število referenc administrativno – tehničnega osebja – dokazljive reference sodelovanja v projektih s področja primerljivih usposabljanj v zadnjih petih letih.

Vsaka izkazana referenca se točkuje z eno točko.

Za to, da je referenca dokazana, velja, da:

* je priložen verodostojen dokaz (listina, dokument, navedena literatura, spletni vir, predstavitev..),
* vsaka referenca z isto vsebino šteje le enkrat.

**2. NAVODILO PRIJAVITELJEM ZA IZDELAVO PRIJAVE**

a.) **Oddane prijave bo pregledala strokovna komisija**, ki bo ugotavljala popolnost oddanih prijav. Formalno nepopolne prijave, ki ne bodo dopolnjene v postavljenem roku, upoštevaje javni natečaj, se zavržejo. Prijave, ki ne bodo ustrezale razpisnim pogojem ali ne bodo skladne z namenom razpisa, se zavrnejo.

Prijava naj bo popolna in jasno napisana. Prijava mora biti predložena na obrazcih, ki so sestavni del javnega natečaja. Prijavna dokumentacija naj bo predložena po vrstnem redu, kot je nanizana v točki b.) prejšnjega poglavja »Dokumenti, ki jih mora prijavitelj predložiti« – ta vrstni red je zaželen, ni pa razlog za zavrnitev prijave.

Prijava mora biti napisana čitljivo, v primeru ročnega izpisa je obvezna uporaba tiskanih črk.

Celotno prijavo in ostalo zahtevano dokumentacijo spnite v skupen dokument. **Prijavo pošljite v enem izvodu!** Arhivski izvod hranite pri sebi!

b.) **Vsak prijavitelj lahko predloži le eno prijavo**. Če prijavitelj vloži več prijav, se upošteva prva prejeta, ostale pa se zavržejo.

Prijavitelji morajo uporabiti izključno obrazce iz natečajne dokumentacije javnega natečaja, ki se jih ne sme spreminjati, lahko pa se po potrebi doda dodaten list (skladno z obrazcem). Vse obrazce prijavitelji izpolnijo v slovenskem jeziku. Ob izpolnjevanju obrazcev mora prijavitelj upoštevati celoten javni natečaj – vsa dokumentacija je sestavni del javnega natečaja, v celotni natečajni dokumentaciji pa so vsebovana navodila in pojasnila.

Vsa predložena dokumentacija mora biti v slovenskem jeziku. Morebitni dokumenti, ki so bili sestavljeni v tujem jeziku, morajo biti predloženi v originalu in v overjenem prevodu.

c.) **Način prijave:** Popolna prijava, pripravljena v skladu z navodili iz natečajne dokumentacije, mora biti oddana na naslov: **Ministrstvo za okolje, podnebje in energijo, Langusova 4, 1000 Ljubljana, v zaprti ovojnici, z oznako »Ne odpiraj – prijava na javni natečaj za izbiro izvajalca dopolnilnih usposabljanj za dimnikarje za obdobje petih let«** ter s polnim naslovom pošiljatelja na zadnji strani. Če te navedbe na ovojnici niso ustrezno zapisane, to ni razlog za formalno zavrženje prijave, se pa morebitno odprtje pred uradnim odpiranjem prijav ustrezno zaznamuje na prijavi in v zapisniku o odpiranju prijav. Ta prijava se v nadaljevanju obravnava skladno s tem javnim natečajem.

Prijava mora biti oddana v papirni obliki. Vsi podpisi v prijavi morajo biti lastnoročno podpisani s strani zakonitega zastopnika oziroma od njega pooblaščene osebe (razen, če je pri posameznem podpisu določeno drugače), pri čemer mora biti pooblastilo overjeno. Na označenih mestih mora biti prijava opremljena z žigom, razen če ga prijavitelj pri svojem poslovanju ne uporablja.

č.) **Rok za prijavo:**

Prijava mora biti predložena **do 28. 11. 2024 do vključno 12.00 ure**. Prijava šteje za pravočasno, če jo je Ministrstvo za okolje, podnebje in energijo, ne glede na način dostave, do navedenega roka prejelo, bodisi da je vložena po pošti, bodisi da je osebno vložena pri vložišču Ministrstva za okolje, podnebje in energijo, Langusova ulica 4, 1000 Ljubljana.

Za prijavo, ki ne bo prispela pravočasno, to je **do 28. 11. 2024 do vključno 12.00 ure**, se šteje, da je bila vložena prepozno in se jo po končenem postopku odpiranja, neodprto vrne pošiljatelju z navedbo, da je bila prepozna. Vse prepozno predložene prijave bo Ministrstvo za okolje, podnebje in energijo neodprte vrnilo pošiljateljem. Če na ovojnici prepozne prijave ne bo naslova prijavitelja, bo neodprta prijava uničena po končanem postopku.

Obravnavane prijave se ne vračajo.

d.) **Medsebojna komunikacija v času pregleda in vrednotenja prijav ter sklenitve pogodbe o izvajanju dopolnilnih usposabljanj:**

Prijavitelji v prijavi navedejo kontaktne podatke, na katerih so dosegljivi in odzivni v času, ko Ministrstvo za okolje, podnebje in energijo odpira, pregleduje in vrednoti prijave ter za morebitno nadaljno, z izvedbo javnega natečaja povezano komunikacijo. Zahtevo za morebitno dopolnitev prijave bo Ministrstvo za okolje, podnebje in energijo prijavitelju poslalo na, v prijavi navedeni elektronski naslov, pri čemer za čas prejema obvestila v elektronskem predalu prijavitelja šteje čas oddaje izhodne elektronske pošte.

e.) **Rok, v katerem bodo prijavitelji obveščeni o izidu javnega natečaja in podpis pogodbe:**

Odpiranje prijav, bo **29.11.2024**. O odpiranju prijav ter njihovem pregledu in vrednotenju bo strokovna komisija pripravila zapisnik s predlogom za izbor izvajalcev, kar se v odločanje predloži ministru.

Prijavitelj mora prijavo dopolniti najkasneje v treh delovnih dneh od prejema zahteve iz prejšnje, d.) točke »Medsebojna komunikacija v času pregleda in vrednotenja prijav ter sklenitve pogodbe za izvajanje dopolnilnih usposabljanj«, pri čemer se zadnji dan tega roka izteče ob vključno 15. uri. Ministrstvo za okolje, podnebje in energijo mora dopolnitev prijave prejeti na način iz č.) točke tega poglavja »Rok za prijavo« (prejemna teorija).

Končno odločitev o izboru izvajalcev sprejme minister na predlog strokovne komisije s sklepom o (ne)izbiri, najkasneje **6.12.2024.**

Prijavitelji bodo o izidu javnega natečaja obveščeni najkasneje v roku štirinajstih (14) dni od datuma odpiranja prijav.

Izbrani izvajalci bodo skupaj s sklepom o podelitvi pooblastila pozvani k podpisu pogodbe o izvajanju dopolnilnih usposabljanj. Pogodba o izvajanju dopolnilnih usposabljanj za dimnikarje za obdobje petih let, ki je del natečajne dokumentacije, je vzorčna. Ministrstvo za okolje, podnebje in energijo si pridržuje pravico, da izjemoma, po potrebi, pogodbo pred podpisom ustrezno dopolni ali spremeni. Če se izbrani izvajalec z dopolnitvijo ali spremembo ne strinja, lahko podpis pogodbe o izvajanju dopolnilnega usposabljanja za dimnikarje pisno zavrne. V tem primeru se šteje, da je odstopil od kandidature na javnem natečaju, da prijavo umika in izgubi pravico do izvajanja usposabljanj po javnem natečaju, pooblastilo pa s tem preneha veljati. Če se izbrani izvajalec v roku treh (3) dni od izkazanega prejema poziva ne odzove na poziv za podpis pogodbe, se šteje, da prijavo umika.

Pooblastilo začne veljati z dnem sklenitve pogodbe o izvajanju dopolnilnih usposabljanj za dimnikarje za obdobje petih let.

f.) **Sprememba javnega natečaja:**

Ministrstvo za okolje, podnebje in energijo lahko v primeru spremenjenih okoliščin objavi spremembo javnega natečaja. Sprememba javnega natečaja se lahko nanaša tudi na spremembo roka za odpiranje prijav na javni natečaj.

Ministrstvo za okolje, podnebje in energijo si pridržuje pravico, da ta javni natečaj kadarkoli prekliče, do podelitve pooblastil.

g.) **Dodatne informacije:**

Za vprašanja, ki jih javni natečaj ne ureja, se smiselno uporabljajo določila zakona, ki ureja splošni upravni postopek.

Vse dodatne informacije v zvezi z javnim natečajem bodo objavljene na spletnih straneh Ministrstva za okolje, podnebje in energijo.

Interesenti lahko vprašanja zastavijo na elektronski naslov vito.lojk@gov.si, in sicer **vključno do 25.11.2024**.

 Mag. Bojan Kumer

 MINISTER

**OBRAZEC ŠT.1**

**Prijavni obrazec**

**1. OSNOVNI PODATKI**

|  |  |  |
| --- | --- | --- |
| 1. | Polni naziv prijavitelja |  |
| 2.  | Leto ustanovitve |  |
| 3. | Matična številka |  |
| 4. | Davčna številka |  |
| 5. | Šifra dejavnosti |  |
| 7. | Banka |  |
| 8. | Transakcijski račun |  |
| 9. | Naslov |  |
| 10. | Pošta |  |
| 11. | Telefon |  |
| 14. | Letni promet v letu 2022 in 2023 |  |
| 15. | Bilančna vsota v letu 2022 in 2023 |  |
| 16. | E-pošta |  |
| 17. | Naslov spletne strani |  |
| 18. | Zakoniti zastopnik  |  |
| 19. | Podpis zakonitega zastopnika prijavitelja ali pooblaščene osebe in žig prijavitelja |  |

**2. PODATKI O PRIJAVITELJU**

Ključni podatki, ki opisujejo dejavnost prijavitelja (max.15 vrstic):

|  |
| --- |
|  |

1. **PODATKI O ADMINISTRATIVNO - TEHNIČNEM OSEBJU**

Predstaviti je potrebno administrativno - tehnično osebje:

* zadostiti mora pogoju iz 3. člena Pravilnika o dopolnilnem usposabljanju in dimnikarski izkaznici (Uradni list RS, št. 11/17, 45/17 in 21/21);
* reference morajo izkazovati, da je oseba že organizacijsko izvedla v tem obdobju vsaj en dogodek (konference, strokovni seminarji,..) z najmanj 20 udeleženci (kot dokazilo je potrebno priložiti program, pogodbo ali dokument, iz katerega so reference dokazljive). Iz dokazil mora biti razvidno, da je predstavljena oseba v vlogi bila odgovorna za organizacijsko izvedbo (zbiranje prijav, naročanje in usklajevanje z izvajalci,…). Pri tem reference niso formalni pogoj za popolnost (pravilnost) prijave, ampak le merilo za ocenjevanje prijave.

|  |  |  |  |
| --- | --- | --- | --- |
| Št. | Ime in priimek | Stopnja izobrazbe  | Dokazila in reference (oštevilčite in jih priložite v prilogi) |
| 1. |  |  |  |
| 2. |  |  |  |
| 3. |  |  |  |
| 4. |  |  |  |
| 5. |  |  |  |
| 6. |  |  |  |
| 7. |  |  |  |
| 8. |  |  |  |
| 9. |  |  |  |
| 10. |  |  |  |

Dodati tabelo po potrebi na dodatnem listu k obrazcu

1. **PREDSTAVITEV USPOSABLJANJA**

Predstavite program usposabljanja. Pri pripravi vloge in definiranju stroškov upoštevajte vse naloge, ki vam jih nalaga Pravilnik o dopolnilnem usposabljanju in dimnikarski izkaznici (Uradni list RS, št. 11/17, 45/17 in 21/21). Predvsem bodite pozorni na to, da v delo izvajalca usposabljanja spada tudi izdajanje potrdil o udeležbi na usposabljanju.

Po sledečih alinejah predstavite usposabljanje:

* predstavite aktivnosti programa usposabljanja glede na strukturo vsebine (navedite literaturo po kateri bo sestavljena vsebina usposabljanja),
* posebej predstavite aktivnosti programa usposabljanja z navedbo trajanja po urah za posamezno predavanje),
* predstavite lokacije usposabljanja. Predstavite učni prostor za vsaj 20 udeležencev z vso potrebno avdio-vizualno opremo za predavanja,
* predstavite terminski plan usposabljanj po posameznih letih (na leto vsaj dvakrat),
* predstavite terminski plan izdelave strokovnega gradiva za usposabljanje.

|  |
| --- |
|  |

Po potrebi razširiti na dodatnem listu k obrazcu

1. **PODATKI O PREDAVATELJIH**

Predstavite predavatelje:

 - zadostiti morajo pogojem iz 3. člena Pravilnika o dopolnilnem usposabljanju in dimnikarski izkaznici (Uradni list RS, št. 11/17, 45/17 in 21/21);

* predavatelji morajo imeti strokovne reference na področju projektiranja, vgradnje, vzdrževanja in servisiranja malih kurilnih in dimovodnih naprav ter meritev emisij;
* prijavitelj mora imeti izbranega vsaj enega predavatelja za posamezni sklop predavanj iz Priloge 1 Pravilnika o dopolnilnem usposabljanju in dimnikarski izkaznici (Uradni list RS, št. 11/17, 45/17 in 21/21). Prijavitelji morajo predstaviti tudi reference namestnikov ter predložiti dokazila/dokumente zahtevani v tej razpisni dokumentaciji;
* predavatelji posameznega prijavitelja morajo (vsak posebej ali vsi skupaj) pokrivati vsa predpisana strokovna področja, navedena v Prilogi 1 Pravilnika o dopolnilnem usposabljanju in dimnikarski izkaznici (Uradni list RS, št. 11/17, 45/17 in 21/21).

|  |  |  |  |  |
| --- | --- | --- | --- | --- |
| Št. | Ime in priimek | Stopnja izobrazbe |  Sklop predavanj (Priloga 1- pravilnik) | Dokazila in reference (oštevilčite in jih priložite v prilogi) |
| 1. |  |  |  |  |
| 2. |  |  |  |  |
| 3. |  |  |  |  |
| 4. |  |  |  |  |
| 5. |  |  |  |  |
| 6. |  |  |  |  |
| 7. |  |  |  |  |
| 8. |  |  |  |  |
| 9. |  |  |  |  |
| 10. |  |  |  |  |

Dodati tabelo po potrebi na dodatnem listu k obrazcu

**OBRAZEC ŠT. 2**

***( G L A V A P R I J A V I T E L J A )***

***IZJAVA***

Prijavitelj ………………………………………………………………………………...

Zakoniti zastopnik prijavitelja……..…………………………………………………………………...

Izjavljamo, da se strinjamo in sprejemamo vse pogoje, ki so navedeni v razpisni dokumentaciji.

Prav tako izjavljamo, da:

1. vse kopije, ki so priložene vlogi, ustrezajo originalom,
2. so vse navedbe, ki so podane v tej vlogi, resnične in ustrezajo dejanskemu stanju,
3. nismo v stečajnem postopku, postopku prisilne poravnave ali likvidacije,
4. nimamo neporavnanih obveznosti do Republike Slovenije,
5. smo kapitalsko ustrezni skladno z Zakonom o finančnem poslovanju, postopkih zaradi insolventnosti in prisilnem prenehanju (Uradni list RS, št. [176/21](https://www.uradni-list.si/glasilo-uradni-list-rs/vsebina/2021-01-3463) – uradno prečiščeno besedilo, [178/21](https://www.uradni-list.si/glasilo-uradni-list-rs/vsebina/2021-21-3524) – popr., [196/21](https://www.uradni-list.si/glasilo-uradni-list-rs/vsebina/2021-01-3903) – odl. US, [157/22](https://www.uradni-list.si/glasilo-uradni-list-rs/vsebina/2022-01-3944) – odl. US, [35/23](https://www.uradni-list.si/glasilo-uradni-list-rs/vsebina/2023-01-1018) – odl. US, [57/23](https://www.uradni-list.si/glasilo-uradni-list-rs/vsebina/2023-01-1703) – odl. US in [102/23](https://www.uradni-list.si/glasilo-uradni-list-rs/vsebina/2023-01-2872)).

|  |  |  |
| --- | --- | --- |
| Kraj in datum: | Žig prijavitelja: | Podpis zakonitega zastopnika: |

**OBRAZEC ŠT. 3 (vzorec pogodbe se ne izpolnjuje, le parafira s strani zakonitega zastopnika oziroma pooblaščene osebe in priloži prijavi)**

**Republika Slovenija, Ministrstvo za okolje, podnebje in energijo**, Langusova 4, 1000 Ljubljana, ki ga zastopa minister, mag. Bojan Kumer (v nadaljevanju: ministrstvo)

ID za DDV: 69434930

Matična številka: 2632535

in

 **xxxx, xxxx, xxxx**, ki ga zastopa xxxx (v nadaljevanju: izvajalec)

Davčna številka: **xxxx**

Matična številka: **xxxx**

Transakcijski račun: **xxxx**

Sklepata

**Pogodbo o izvajanju dopolnilnih usposabljanj**

**za dimnikarje za obdobje petih let**

**Št. pogodbe: xxxx**

1. **člen**

Ta pogodba se sklepa na podlagi 20. člena Zakona o dimnikarskih storitvah (Uradni list RS, št. 68/16) in 3. člena Pravilnika o dopolnilnem usposabljanju in dimnikarski izkaznici (Uradni list RS, št. 11/17, 45/17 in 21/21), prijave izvajalca z dne xxxx in sklepa o izbiri št. xxxx Ministrstva za okolje, podnebje in energijo, z dne xxxx (v nadaljevanju: sklep).

**2. člen**

Pogodbeni stranki ugotavljata, da je izvajalec s sklepom št. xxxx z dne xxxx izbran na podlagi javnega natečaja ministrstva za izbiro izvajalca dopolnilnih usposabljanj za dimnikarje za obdobje petih let (v nadaljevanju: javni natečaj).

**3. člen**

Predmet te pogodbe je izvajanje usposabljanj za dimnikarje za obdobje petih let od dneva sklenitve te pogodbe.

**4. člen**

S podpisom te pogodbe dobi izvajalec pooblastilo za izvajanje obdobnega usposabljanja za dimnikarje za obdobje petih let od sklenitve te pogodbe. Izvajalec je dolžan spoštovati predpisane aktivnosti in roke opredeljene v prijavi, s katero se je izvajalec prijavil na javni natečaj. Prijava je kot priloga sestavni del te pogodbe.

**5. člen**

Izvajalec je do xxxx dolžan izdelati in skladno z zahtevami stroke redno posodabljati strokovno gradivo za udeležence usposabljanja. Pred pričetkom prvega usposabljanja in pred vsako posodobitvijo (razen v primeru manj obsežnih, vsebinsko nezahtevnih in redakcijskih posodobitev) mora strokovno gradivo potrditi ministrstvo v 14 dneh od prejema.

Če ministrstvo meni, da gradivo ni pripravljeno dovolj strokovno in v skladu s Pravilnikom o dopolnilnem usposabljanju in dimnikarski izkaznici (Uradni list RS, št. 11/17, 45/17 in 21/21) in prijavo a javni natečaj, lahko zavrne potrditev gradiva in zahteva dopolnitve. V primeru, da izvajalec ustrezno ne popravi strokovnega gradiva v treh tednih, ministrstvo odstopi od pogodbe in mu odvzame pooblastilo.

Izvajalec lahko uporabi tudi strokovno gradivo za udeležence usposabljanja, ki ga priskrbi ministrstvo.

V primeru, da izvajalec ne izvaja programa usposabljanja v skladu s Pravilnikom o dopolnilnem usposabljanju in dimnikarski izkaznici (Uradni list RS, št. 11/17, 45/17 in 21/21), javnim natečajem in vsebino, predstavljeno v svoji prijavi, mora o tem nemudoma obvestiti ministrstvo. To lahko potrdi spremembo, oziroma zahteva izvajanje kot je opredeljeno s to pogodbo.

Cena usposabljanja je določena s Pravilnikom o dopolnilnem usposabljanju in dimnikarski izkaznici (Uradni list RS, št. 11/17, 45/17 in 21/21).

Izvajalec dopolnilnega usposabljanja mora zagotoviti obravnavo vseh predpisanih vsebin.

Če izvajalec kljub pisnim opozorilom ne upošteva navodil ministrstva, le-to lahko enostransko odstopi od pogodbe, odvzame pooblastilo in ponovi javni natečaj za izbiro izvajalca brez finančnih posledic.

 **6. člen**

Izvajalec usposabljanja:

* lahko zamenja predavatelje le, če novi predavatelji izpolnjujejo pogoje in reference iz javnega natečaja ter ob predhodnem soglasju ministrstva,
* mora imeti po predstavljenem terminskem planu usposabljanje vsaj dvakrat na leto.

Če izvajalec ravna v nasprotju s prejšnjim odstavkom, lahko ministrstvo odstopi od te pogodbe in odvzame pooblastilo brez finančnih posledic.

 **7. člen**

Izvajalec usposabljanja mora enkrat letno, najkasneje do konca tekočega leta, posredovati na ministrstvo poročilo o izvedenih usposabljanjih na letni ravni. Udeležencem dopolnilnega usposabljanja mora nemudoma po izvedenem dopolnilnem usposabljanju izdati potrdilo o udeležbi, ki ga dimnikar predloži upravni enoti.

Če izvajalec ravna v nasprotju s prejšnjim odstavkom, lahko ministrstvo odstopi od te pogodbe in pooblastilo odvzame brez finančnih posledic.

**8. člen**

Izvajalec usposabljanja mora ministrstvu omogočiti nadzor nad izvajanjem usposabljanja. V ta namen mu mora na njegovo zahtevo predvsem posredovati s tem povezano morebitno zahtevano dokumentacijo, morebitno vmesno poročilo in najmanj enkrat letno omogočiti vstop v učne prostore, še posebej, če pride do njihove spremembe. Novi učni prostori morajo izpolnjevati vse pogoje po Pravilniku o dopolnilnem usposabljanju in dimnikarski izkaznici (Uradni list RS, št. 11/17, 45/17 in 21/21) in javnem natečaju, njihova zamenjava pa je možna le ob predhodnem soglasju ministrstva.

**9. člen**

Izvajalec mora zagotoviti hrambo in vpogled v dokumentacijo za preverjanje izvajanja pooblastila, v skladu z javnim natečajem in predpisi, ki urejajo hrambo poslovne dokumentacije, tako, da je omogočena revizijska sled in izvedba nadzora z javnim natečajem in to pogodbo.

Izvajalec mora voditi in spremljati finančna sredstva v zvezi z izvajanjem usposabljanj računovodsko ločeno na posebnem stroškovnem mestu ali po ustrezni računovodski kodi za vse transakcije v zvezi s tem, tako da je v vsakem trenutku zagotovljen pregled.

**10. člen**

Pogodbeni stranki se zavezujeta, da bosta vse zakonsko varovane podatke (osebni in tajni podatki, poslovna skrivnost), do katerih bosta prišli z izvedbo te pogodbe, skrbno varovali, skladno z veljavno področno zakonodajo.

Obveznost varovanja podatkov se nanaša tako na čas izvrševanja pogodbe, kot tudi na čas po tem.

**11. člen**

Skrbnik pogodbe je s strani

- ministrstva: …………..

- izvajalca:........................

**12. člen**

Če je bil v času veljavnosti te pogodbe nad izvajalcem pričet postopek prisilne poravnave, stečaja ali likvidacije, je dolžan o postopku takoj obvestiti ministrstvo. Z dnem obvestila oziroma sklepa o začetku postopka prisilne poravnave, stečaja ali likvidacije ta pogodba preneha veljati, ministrstvo pa izvajalcu odvzame pooblastilo.

**13. člen**

V skladu z Zakonom o integriteti in preprečevanju korupcije (Uradni list RS, št. [69/11](https://www.uradni-list.si/glasilo-uradni-list-rs/vsebina/2011-01-3056) – uradno prečiščeno besedilo, [158/20](https://www.uradni-list.si/glasilo-uradni-list-rs/vsebina/2020-01-2765), [3/22](https://www.uradni-list.si/glasilo-uradni-list-rs/vsebina/2022-01-0014) – ZDeb in [16/23](https://www.uradni-list.si/glasilo-uradni-list-rs/vsebina/2023-01-0301) – ZZPri) je pogodba, pri kateri kdo v imenu ali na račun druge pogodbene stranke, predstavniku ali posredniku organa ali organizacije iz javnega sektorja obljubi, ponudi ali da kakšno nedovoljeno korist za:

* pridobitev posla ali
* za sklenitev posla pod ugodnejšimi pogoji ali
* za opustitev dolžnega nadzora nad izvajanjem pogodbenih obveznosti ali
* za drugo ravnanje ali opustitev, s katerim je organu ali organizaciji iz javnega sektorja povzročena škoda ali je omogočena pridobitev nedovoljene koristi predstavniku organa, posredniku organa ali organizacije iz javnega sektorja, drugi pogodbeni stranki ali njenemu predstavniku, zastopniku, posredniku

nična.

**14. člen**

Izvajalec s podpisom te pogodbe izjavlja, da v skladu s 35. členom Zakona o integriteti in preprečevanju korupcije (Uradni list RS, št. 69/11 – UPB1, 158/20, 3/22 – ZDeb in 16/23 – ZZPri), funkcionarji Ministrstva za okolje, podnebje in energijo, po vedenju zakonitega zastopnika izvajalca, družinski člani funkcionarjev Ministrstva za okolje, podnebje in energijo, pri izvajalcu niso udeleženi:

- kot poslovodja, član poslovodstva ali zakoniti zastopnik in

- pri ustanoviteljskih pravicah, upravljanju ali kapitalu neposredno ali prek drugih pravnih oseb v več kot pet odstotnem deležu.

**15. člen**

Pogodbeni stranki soglašata, da bosta nerešena vprašanja reševali sporazumno. V primeru spora je pristojno sodišče v Ljubljani.

**16. člen**

Ta pogodba je sklenjena v petih (5) enakih izvodih, od katerih prejme ministrstvo tri (3) in izvajalec dva (2) izvoda.

**17. člen**

Ta pogodba sklenjena in stopi v veljavo z dnem podpisa obeh pogodbenih strank in velja pet (5) let. Spremembe te pogodbe stranki dogovorita s pisnim aneksom, razen za spremembe 9. člena pogodbe, kjer zadošča pisno obvestilo drugi stranki.

|  |  |
| --- | --- |
| Izvajalec:xxxx | Republika SlovenijaMinistrstvo zaokolje, podnebje in energijo mag. Bojan KumerMINISTER |

|  |  |
| --- | --- |
| Datum: | Datum: |
|  |  |